**USTANOVE U ŠKOLSTVU**

**INDUSTRIJSKO OBRTNIČKA ŠKOLA PULA**

**OBRAZLOŽENJE FINANCIJSKOG PLANA ZA 2024. GODINU TE PROJEKCIJA ZA 2025. I 2026. GODINU**

Industrijsko-obrtnička škola, Pula osnovana je s ciljem srednjoškolskog obrazovanja učenika za stjecanje srednje stručne spreme. Sjedište škole je u Puli, Rizzijeva 40. Škola je opremljena praktikumima, odnosno specijaliziranim učionicama za izvođenje nastave za industrijska i obrtnička zanimanja u oblasti strojarstva, elektrotehnike, graditeljstva i ostalih usluga. U školskoj godini 2023./2024. upisano je 241 učenik u 10 razrednih odjela. U Školi je zaposleno 39 radnika od čega 10 radnika radi u nepunom radnom vremenu. Redovna i dopunska nastava se odvija u jutarnjoj smjeni dok se u popodnevnim satima prostorije Škole (učionice i sportska dvorana) iznajmljuju te se na taj način ostvaruju vlastiti prihodi. Nastava se izvodi prema nastavnim planovima i programima koje je donijelo Ministarstvo znanosti i obrazovanja, operativnom Godišnjem izvedbenom odgojno-obrazovnom planu i programu rada te Školskom kurikulumu za školsku godinu 2023./2024.

Poslovanje škole obavlja se temeljem Zakona o odgoju i obrazovanju u osnovnoj i srednjoj školi (NN 126/12-pročišćeni tekst; 94/13; 152/14; 07/17; 68/18; 97/19; 64/20), Zakon o lokalnoj i područnoj (regionalnoj) samoupravi (NN137/15; 123/17; 97/19), Temeljni kolektivni ugovor za službenike i namještenike (NN 128/2017 od 21.12.2017.), Odluka IŽ o kriterijima, mjerilima i načinu financiranja decentraliziranih funkcija srednjih škola i učeničkih domova za 2023. Zakon o ustanovama NN 76/93, 29/97, 47/99, 35/08 i 127/19), Zakon o proračunu (NN 87/08, 136/12, 15/15, 144/21), Zakon o fiskalnoj odgovornosti (NN 111/18), Pravilnik o proračunskom računovodstvu i računskom planu (NN 124/14, 118/15, 87/16, 3/18, 126/19 i 108/20), Upute za izradu proračuna jedinica lokalne uprave i samouprave za razdoblje 2023.-2025.

**OBRAZLOŽENJE OPĆEG DIJELA FINANCIJSKOG PLANA**

Ukupno planirani prihodi za 2024. godinu iznose 991.460,48 EUR a sastoje se iz više izvora financiranja:

* od MZO za plaće zaposlenima te za ostale rashode za zaposlene 843.420,00 EUR
* od IŽ za materijalne rashode po kriterijima i po stvarnom trošku,

za Zavičajnu nastavu, izmjenu naziva škole te opremu biblioteke 90.773,08 EUR

* od vlastitih prihoda škole koji su ostvareni od obrazovanja odraslih

i zakupa školske dvorane i učionica škole te za posebne namjene 7.601 EUR

* iz viška prihoda temeljem dva EU projekta 49.666,40 EUR

Budući da plan treba biti uravnotežen, rashodi su planirani u istom iznosu od 991.460,4/8 EUR a planiraju se shodno planiranim prihodima uvećanim za procijenjeni višak prihoda iz 2023. godine. Za rashode poslovanja planira se 985.366,48 EUR a za nabavu nefinancijske imovine 6.094,00 EUR.

Najveću stavku rashoda poslovanja čine plaće i drugi rashodi za zaposlene (843.420,00 EUR) koji se financiraju od MZO. Materijalni rashodi (141.946,48 EUR) financirani su iz sredstava IŽ, EU projekta te od vlastitih prihoda.

**OBRAZLOŽENJE POSEBNOG DIJELA FINANCIJSKOG PLANA**

**NAZIV PROGRAMA: A012201 REDOVNA DJELATNOST SŠ - MINIMALNI STANDARDI**

Program škole je srednjoškolsko obrazovanje učenika tj. stjecanje kvalifikacije za zanimanje koje je pojedini učenik odabrao u skladu s propisanim nastavnim planovima i programima od strane Ministarstva znanosti i obrazovanja.

Osnovni cilj programa je optimalno funkcioniranje rada škole i stvaranje svih potrebnih uvjeta za nesmetano funkcioniranje škole i to kroz: osiguravanje sredstava za rad i održavanje škole, brigu o edukaciji zaposlenika za što bolje odvijanje nastavnog i ostalih procesa u školi, brigu o prostoru i uvjetima boravka u školi, brigu o zdravlju zaposlenika, brigu o osposobljenosti učenika za obavljanje praktične nastave i brigu o pravovremenim isplatama plaća, prijevoza i ostalih materijalnih prava zaposlenika. Ukupno planirana sredstva za provođenje programa su 931.152,07 EUR i raspoređena su kroz četiri aktivnosti.

**A012201A220101 Materijalni rashodi SŠ po kriterijima**

Istarska županija financira naknade troškova zaposlenima, rashode za materijal i energiju, rashode za usluge i ostale rashode u iznosu od 42.252,24 EUR iz decentraliziranih sredstava.

**A012201A220102 Materijalni rashodi sš po stvarnom trošku**

Istarska županija također financira naknade troškova zaposlenima - prijevoza i zdravstvenih pregleda, rashoda za energiju - plin i električnu energiju, osiguranje imovine i zaposlenih iz decentraliziranih sredstava u iznosu od 37.878,83 EUR.

**A012201A220103 Materijalni rashodi SŠ - drugi izvori**

Vlastiti prihodi škole ostvaruju se od obrazovanja odraslih i zakupa školske dvorane i učionica škole. Koriste se za tekuće i investicijsko održavanje te za isplate zaposlenima temeljem ugovora o djelu i planirani su u iznosu od 7.601,00 EUR.

**A012201A220104 Plaće i dugi rashodi za zaposlenike SŠ**

Ministarstvo znanosti i obrazovanja financira plaće zaposlenima za redovan rad, prekovremeni rad, za posebne uvjete rada te za doprinose na plaće; financiranje ostalih rashoda za zaposlene kao što su jubilarne nagrade, darovi, otpremnine, pomoći, regres i dr. u iznosu od 843.420,00 EUR.

**NAZIV PROGRAMA: A012301 PROGRAMI OBRAZOVANJA IZNAD STANDARDA**

Programom se želi pružiti financijska podrška za razvoj strukovnih standarda zanimanja, kvalifikacija i kurikuluma te dodatna znanja učenicima koja oni ne mogu steći kroz redovni nastavni proces te se realizira kroz tri aktivnosti i planirane vrijednosti od 59.378,41 EUR.

**A012301A230101 Materijalni troškovi iznad standarda**

Istarska županija iz Nenamjenskih prihoda i primitaka financira dio troškova za naknadu prijevoza zaposlenima te za energente i to u ukupnom iznosu od 8.112,01 EUR.

**A012301A230168 EU projekti kod proračunskih korisnika**

U 2023. godini dobili smo sredstva temeljem dva projekta a koja će se realizirati u 2024. godini. Jedan je u sklopu ERASMUS+ "Nova iskustva za bolje radno mjesto" (34.666,40 EUR) putem kojeg će učenici sa profesorima otputovati u Irsku s ciljem usvajanja novih stručnih znanja u drukčijim uvjetima, usavršavanje engleskog jezika te upoznavanje irske kulture, novih prijatelja čime će se razvijati multikulturalizam. Na taj način potiće se njihova samostalnost, osvješćuje snalažljivost te da se naviknu raditi u grupama/timu. Iz Zaklade Gene Hass dobili smo potporu u iznosu od 15.000,00 EUR za nabavku materijala koji će pridonijeti boljoj obuci CNC operatera.

**A012301A230184 Zavičajna nastava**

Iz Nenamjenskih prihoda i primitaka Istarska županija u iznosu od 1.600,00 EUR financira ovu aktivnost čiji je cilj upoznavanje učenika sa ljepotama autohtonih Istarskih maslinika te njihovu ulogu kao gospodarskoj djelatnosti te kako pravilno njegovati, prihranjivati te zaštititi nasade maslina.

**NAZIV PROGRAM A: A012302 PROGRAMI OBRAZOVANJA IZNAD STANDARDA:**

Program obuhvaća financiranje širih javnih potreba u školstvu kroz različite aktivnosti koje se ne financiranju iz sredstava decentralizacije. Cilj programa je da se u službene akte škole, natpisne ploče i pečate, uvrstiti i naziv škole na talijanskom jeziku.

**A012302A230214 Izmjena naziva škola (dvojezičnost)**

Ovo je nova aktivnost koja će se provesti u 2024.godini i nije predviđena projekcijama za 2025. i 2026. godinu a izvor financiranja su Opći prihodi IŽ-nenamjenska sredstva. Planirano je 600,00 EUR.

**NAZIV PROGRAMA: A012406 OPREMANJE U SREDNJIM ŠKOLAMA**

Cilj programa je opremanje školske knjižnice potrebnim naslovima za školsku lektiru u iznosu od 330,00 EUR.

**A012406K240602 Opremanje biblioteke**

Izvor financiranja je Istarska županija iz nenamjenskih sredstava.